Blaze7451/Wiki-th-20250601 huggingface dataset:
ปลาดุกอุย

ปลาดุกอุย หรือ ปลาดุกนา หรือ ปลาอั้วะชื้อ(劃鼠) ในภาษาแต้จิ๋ว ( 大頭鬍鯰; อังกฤษ: Broadhead catfish, Günther's walking catfish; ชื่อวิทยาศาสตร์: Clarias macrocephalus) เป็นปลาน้ำจืดในวงศ์  Clariidae มีกระดูกท้ายทอยยื่นแหลมออกไปลักษณะคล้ายรูปสามเหลี่ยม ลำตัวสั้นป้อมกว่าปลาดุกด้าน (C. batrachus) ซึ่งอยู่ในสกุลเดียวกัน  ลำตัวมีสีดำปนเหลือง มีจุดขาวเล็ก ๆ เรียงเป็นแถวขวางลำตัวหลายแถว มีครีบหลังสูงกว่าปลาทั่วไปมาก สามารถเคลื่อนที่บนบกได้เป็นระยะทางสั้น ๆ โดยใช้ครีบช่วย พบได้ในพื้นที่แถบประเทศไทยไปจนถึงเวียดนาม และมีการนำไปเลี้ยงในประเทศจีน, มาเลเซีย, เกาะกวม และฟิลิปปินส์
ปลาดุกอุยย่าง
บางครั้งมีความเข้าใจผิดกันว่าปลาดุกอุยคือปลาดุกด้านตัวเมีย แต่ที่จริงเป็นปลาคนละชนิดกัน ปลาดุกอุยเป็นที่นิยมของผู้บริโภคชาวไทยและชาวลาวมากกว่าปลาดุกด้าน  เนื่องจากเนื้อมีรสชาติมัน อร่อย มีราคาที่สูงกว่าปลาดุกด้าน จึงได้มีการเพาะเลี้ยงและผสมเทียมในบ่อ แต่ปัจจุบันได้นำมาผสมกับปลาดุกเทศ (C. gariepinus)
เป็นปลาลูกผสม เรียกว่า "ปลาดุกบิ๊กอุย" ทำให้โตเร็วและเลี้ยงง่ายกว่าปลาดุกอุยแท้ ๆ  ซึ่งได้มีการเพาะเลี้ยงอย่างแพร่หลาย
ในภาษาใต้ เรียกปลาดุกอุยว่า "ปลาดุกเนื้ออ่อน"  

**ดูเพิ่ม**
 ปลาดุกด้าน

**อ้างอิง**

**แหล่งข้อมูลอื่น**
  Clarias macrocephalus, Fishbase.org
หมวดหมู่:ปลาดุก
ดุกอุย
ดุกอุย
ดุกอุย
หมวดหมู่:ปลาที่พบในนาข้าวและท้องร่องสวน
ปลาดุกด้าน

ปลาดุกด้าน (Clarias batrachus) เป็นปลาน้ำจืดในวงศ์ปลาดุก (Clariidae) มีรูปร่างค่อนข้างยาวเรียว ส่วนหางค่อนข้างแบน มีสีเทาปนดำ ส่วนท้องมีสีขาว สามารถเคลื่อนที่บนบกได้เป็นระยะทางสั้น ๆ โดยใช้ครีบ เรียกว่า "ปลาแถก" ขนาดเมื่อโตเต็มที่ประมาณ 50 เซนติเมตร
พบได้ในพื้นที่ลุ่มน้ำโขง, ลุ่มน้ำเจ้าพระยา, คาบสมุทรมลายู, เกาะสุมาตรา, เกาะชวา, เกาะบอร์เนียว, ฟิลิปปินส์ และมีรายงานว่าพบในศรีลังกา, บังกลาเทศ, อินเดีย และพม่า
ถูกควบคุมการซื้อขายในประเทศเยอรมนี และมีรายงานจากบางประเทศว่าส่งผลกระทบต่อระบบนิเวศหลังจากนำเข้าไป เนื่องจากเป็นเอเลี่ยนสปีชีส์ ปลาดุกด้านเป็นปลาที่ใช้เป็นอาหารชนิดสำคัญชนิดหนึ่ง และปลาสีเผือกหรือสีที่แปลกไปจากปกติ ยังถูกเลี้ยงเป็นปลาสวยงามอีกด้วย
ในประเทศไทย ปลาดุกด้านถือเป็นปลาน้ำจืดเศรษฐกิจที่สำคัญอีกชนิดหนึ่ง ถูกนำมาปรุงเป็นอาหารต่าง ๆ เช่น ปลาดุกย่าง, ปลาดุกฟู หรือปลาหยอง เป็นต้น

**รูปภาพ**

**ดูเพิ่ม**
 ปลาดุกอุย

**อ้างอิง**

**แหล่งข้อมูลอื่น**
  Clarias batrachus, Fishbase.org
ดุกด้าน
หมวดหมู่:ปลาดุก
ดุกด้าน
ดุกด้าน
ดุกด้าน
หมวดหมู่:ปลาที่พบในประเทศอินเดีย
หมวดหมู่:ปลาที่พบในนาข้าวและท้องร่องสวน
เทโอดอร์ ม็อมเซิน

คริสทีอัน มัททีอัส เทโอดอร์ ม็อมเซิน (Christian Matthias Theodor Mommsen; 30 พฤศจิกายน ค.ศ. 1817 – 1 พฤศจิกายน ค.ศ. 1903) เป็นนักวิชาการคลาสสิก นักประวัติศาสตร์ นักกฎหมาย นักข่าว นักการเมือง นักโบราณคดีชาวเยอรมัน ถือกันว่าม็อมเซินเป็นนักวิชาการคลาสสิกที่ยิ่งใหญ่ที่สุดในคริสต์ศตวรรษที่ 19 ผลงานที่เกี่ยวกับประวัติศาสตร์โรมันยังคงมีความสำคัญในระดับพื้นฐานในการวิจัยจนแม้ในปัจจุบัน เขาได้รับรางวัลโนเบลสาขาวรรณกรรมใน ค.ศ. 1902

**ผลงานที่สำคัญ**
 Römische Geschichte (ประวัติศาสตร์ของโรม) งานชิ้นนี้ครอบคลุมประวัติศาสตร์ทั้งหมดของสาธารณรัฐโรมัน (มีแผนที่จะเขียนประวัติศาสตร์ของจักรวรรดิโรมันทั้งหมด แต่ก็ไม่ได้เขียน) ตีพิมพ์เป็น 3 เล่มจบ ระหว่าง ค.ศ. 1854–1856 เล่าถึงประวัติศาสตร์โรมัน จนถึงปลายสมัยสาธารณรัฐโรมัน และการปกครองของจูเลียส ซีซาร์ ซึ่งมอมเซนถือว่าเป็นรัฐบุรุษที่มีพรสวรรค์คนหนึ่ง- Römisches Staatsrecht (รัฐธรรมนูญโรมัน) จัดพิมพ์เป็น 3 เล่ม และได้รับการยกย่องว่ามีความสำคัญอย่างยิ่งยวดสำหรับการวิจัยประวัติศาสตร์สมัยโบราณ ความจริงแล้วชาวโรมันไม่ได้บันทึกรัฐธรรมนูญเอาไว้เป็นลายลักษณ์อักษร แต่มอมเซนเป็นผู้รวบรวมเอาไว้แล้วเป็นครั้งแรก ตีพิมพ์ระหว่าง ค.ศ. 1871–1888- Römisches Strafrecht (กฎหมายอาญาโรมัน) นับเป็นงานชิ้นใหญ่ชิ้นสุดท้ายของม็อมเซิน ตีพิมพ์เมื่อ ค.ศ. 1899
ม็อมเซินยังเป็นผู้บุกเบิกการศึกษาจารึกบนศิลาและไม้อีกด้วย เรียกว่า "อภิลิขิต" (epigraphy) เขาเสียชีวิตก่อนครบรอบวันเกิดเพียง 4 สัปดาห์ คือเมื่อวันที่ 1 พฤศจิกายน ค.ศ. 1903 อายุได้เกือบ 86 ปีเต็ม โดยได้ศึกษาและค้นคว้าอย่างจริงจังและทุ่มเทตลอดชีวิต
ม็อมเซินเป็นนักเขียนรางวัลโนเบลสาขาวรรณกรรมเพียงหนึ่งในจำนวนน้อยนิด ที่ไม่ได้แต่งบทกวีหรือนวนิยาย

**อ้างอิง**

**ดูเพิ่ม**
 รายชื่อผู้ได้รับรางวัลโนเบลสาขาวรรณกรรม
1903
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวเยอรมันผู้ได้รับรางวัลโนเบล
หมวดหมู่:นักประวัติศาสตร์ชาวเยอรมัน
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:บุคคลจากรัฐชเลสวิช-ฮ็อลชไตน์
บีเยินส์จาเนอ บีเยินซ็อน

บีเยินส์จาเนอ มัตตีนียึส บีเยินซ็อน (Bjørnstjerne Martinius Bjørnson; 8 ธันวาคม พ.ศ. 2375 – 26 เมษายน พ.ศ. 2453) ชาวนอร์เวย์ เป็นทั้งกวี นักเขียนบทละคร นวนิยาย นักหนังสือพิมพ์ บรรณาธิการ ผู้กำกับการแสดงละคร และบุคคลที่มีชื่อเสียงโดดเด่นที่สุดคนหนึ่งในยุคนั้นของนอร์เวย์ โดยเป็นที่รู้จักในฐานะหนึ่งในสี่ของผู้ยิ่งใหญ่แห่งวรรณกรรมนอร์เวย์ยุคนั้น อีกสามคนคือ เฮ็นริก อิปเซิน (Henrik Ibsen) อาเล็กซันเดอร์ เช็ลลัน (Alexander Kielland) และยูนัส ลี (Jonas Lie) บทกวีของเขาชื่อ Ja, vi elsker dette landet (ใช่แล้ว เรารักแผ่นดินนี้) ยังถูกนำไปแต่งเป็นเพลงชาติของนอร์เวย์ด้วย บีเยินซ็อนได้รับรางวัลโนเบลสาขาวรรณกรรม ประจำปี พ.ศ. 2446 (ค.ศ. 1903)
บีเยินซ็อนเกิดทางตอนเหนือของประเทศนอร์เวย์ บิดาเป็นบาทหลวงลูเทอรัน มารดาเป็นบุตรสาวพ่อค้า เขาผละจากมหาวิทยาลัยเมื่ออายุได้ 20 ปี เพื่อมุ่งหน้าทำงานทางด้านวัฒนธรรม โดยเริ่มจากการเป็นนักวิจารณ์ละครเวทีเมื่ออายุได้ 26 ปีเขาแต่งงานกับนักแสดง มีลูกสองคน   ชีวิตการเขียนนวนิยายของเขามีอยู่สองช่วง งานช่วงแรกสมัยอายุยี่สิบตอนปลาย เป็นเรื่องของชีวิตชาวไร่ในชนบท ส่วนนวนิยายที่เขียนในวัยห้าสิบขึ้นไป กล่าวถึงประเด็นทางสังคมและการเมืองมากขึ้น ในยุครุ่งเรือง เขาเขียนบทละคร บทกวี และบทความไว้จำนวนหนึ่ง ขณะเดียวกันก็เข้าไปเกี่ยวพันกับการต่อสู้ทางวัฒนธรรมและการเมือง อันทำให้เขาต้องถูกเนรเทศกลาย ๆ ซ้ำซ้อนหลายคราว ในทางการเมือง เขาเปลี่ยนจากแนวคิดชาตินิยมจัดมายึดหลักสังคมนิยม โดยทำงานด้านการสร้างความสงบและความเข้าใจระหว่างประเทศ บีเยินซ็อนต่างจากอิปเซินผู้เป็นสหาย เพราะเขาได้รับรางวัลโนเบลในปี พ.ศ. 2446 ทว่าชนรุ่นหลังกลับไม่คิดเช่นนั้น ในช่วงท้ายของชีวิตบีเยินซ็อนเป็นอัมพาตครึ่งตัว และถึงแก่กรรมเมื่อวันที่ 26 เมษายน พ.ศ. 2453 ที่กรุงปารีส ประเทศฝรั่งเศส ขณะอายุ 78 ปี
คำคม - Every joy you have you pay for with sorrow. (ทุกความสุขสันต์ ต้องชดใช้ด้วยความเศร้าโศก)

**ดูเพิ่ม**
 รายชื่อผู้ได้รับรางวัลโนเบลสาขาวรรณกรรม

**แหล่งข้อมูลอื่น**
  ประวัติในเว็บไซต์ของประทรวงต่างประเทศนอร์เวย์  (ภาษาอังกฤษ)

**ผลงานที่แปลเป็นภาษาไทย**
   ทางรถไฟและสุสาน (The railroad and the churchyard) date=2005-02-09  ความขัดแย้งระหว่างสาธารณประโยชน์กับความทะเยอทะยานส่วนตัว และอันตรายของการที่ผู้นำมุ่งพัฒนาอย่างไร้หลักการ โดยไม่คำนึงถึงสิ่งใด และพุ่งเป้าไปที่การยกฐานะอิทธิพลของตนเป็นใหญ่-   บิดา (The father) date=2005-02-09   หัวอกผู้เป็นพ่อ
บทความนี้ นำข้อความบางส่วนหรือทั้งหมด มาจากเว็บไซต์  วรรณกรรมดอตคอม date=2005-09-08  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
1910
หมวดหมู่:นักเขียนชาวนอร์เวย์
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:บุคคลจากเทศมณฑลอินลันเนอ
หมวดหมู่:ชาวนอร์เวย์ผู้ได้รับรางวัลโนเบล
คลอรีน

คลอรีน (Chlorine) (จากภาษากรีกoros แปลว่าสี "เขียวอ่อน") เป็นธาตุเคมีที่มีเลขอะตอม 17 และสัญลักษณ์ Cl เป็นแฮโลเจน พบในตารางธาตุ ในกลุ่ม 17 เป็นส่วนของเกลือทะเลและสารประกอบอื่น ๆ ปรากฏมากในธรรมชาติ และจำเป็นต่อสิ่งมีชีวิตส่วนใหญ่ รวมถึงมนุษย์ด้วย ในรูปของก๊าซ คลอรีนมีสีเขียวอมเหลือง มีน้ำหนักมากกว่าอากาศ 2.5 เท่า มีกลิ่นเหม็นอย่างรุนแรง และเป็นพิษอย่างร้ายแรง เป็นตัวออกซิไดซ์ ฟอกขาว และฆ่าเชื้อได้เป็นอย่างดี

**การใช้ประโยชน์**
คลอรีนมีประโยชน์ดังนี้- ใช้ฆ่าเชื้อ แบคทีเรีย และจุลินทรีย์ใน น้ำดื่ม และน้ำในสระว่ายน้ำ- ใช้ในอุตสาหกรรมผลิต กระดาษ ทำยาฆ่าเชื้อจุลินทรีย์ ทำสีผสมอาหาร ยาฆ่าแมลง สี ผลิตภัณฑ์ปิโตรเลียม พลาสติก เวชภัณฑ์ อุตสาหกรรมเท็กไทล์ ฯลฯ- ในทาง อินทรีย์เคมี ใช้ธาตุนี้ทำปฏิกิริยาออกซิเดชันและทำปฏิกิริยาแทนที่ เพราะคลอรีนมีคุณสมบัติเคมีที่ต้องการใน สารประกอบอินทรีย์ เมื่อเข้าไปแทนที่ ไฮโดรเจน (ในการผลิต ยางสังเคราะห์)- ใช้ในการผลิตคลอเรต (chlorates) เช่น คลอโรฟอร์ม (chloroform) คาร์บอนเตตระคลอไรด์ (carbon tetrachloride) และใชในการสกัด โบรมีน

**แหล่งที่พบและการผลิต**
ในธรรมชาติคลอรีนอยู่ในรูปของ คลอไรด์ไอออน (chloride ion) หรือเป็นรูปของ เกลือ ซึ่งละลายอยู่ในน้ำทะเลประมาณกันว่ามีอยู่ราว 1.9 % ของมวลน้ำทะเลใน มหาสมุทร ความเข้มข้นของ คลอไรด์ไอออน ที่มากกว่าในน้ำทะเลได้แก่น้ำใน ทะเลเดดซี (Dead Sea) และน้ำในเหมืองเกลือใต้ดิน คลอไรด์ไอออน ที่พบทั่วไปได้แก่- ฮาไลต์ (halite-โซเดียมคลอไรด์)- ไซลไวต์ (sylvite-โพแทสเซียมคลอไรด์)- คาร์นัลไลต์ (carnallite-โพแทสเซียม แมกนีเซียม คลอไรด์ เฮกซาไฮเดรต)
ในอุตสาหกรรมธาตุคลอรีนผลิตได้โดยปฏิกิริยา อิเล็กไลสิส (electrolysis) โซเดียมคลอไรด์ ที่ละลายในน้ำ กระบวนการนี้เรียกว่า กระบวนการคลอร์อัลคะไล ซึ่งนอกจากได้คลอรีนแล้วยังมีผลพลอยได้ ไฮโดรเจน และ โซเดียมไฮดรอกไซด์ ด้วย, ตาม สมการเคมี ข้างล่างนี้
 2 NaCl + 2 H2O → Cl2 + H2 + 2 NaOH

**สารประกอบคลอรีน**
สารประกอบคลอรีนมีดังนี้- คลอเรต  (Chlorate-ClO3−) ,- คลอไรต์  (Chlorite-ClO2−) ,- ไฮโปคลอไรต์  (HypochloriteClO−) ,- เปอร์คลอเรต  (Perchlorate-ClO4−)- คลอรามีน  (Chloramine-NH2Cl) ,- คลอรีนไดออกไซด์  (Chlorine dioxide-ClO2) ,- กรดคลอริก  (Chloric acid-HClO3) ,- คลอรีนโมโนฟลูออไรด์  (Chlorine monofluoride-ClF) ,- คลอรีนไตรฟลูออไรด์  (Chlorine trifluoride-ClF3) ,- คลอรีนเพนต้าฟลูออไรด์  (Chlorine pentafluoride-ClF5)- ไดคลอรีนโมนอกไซด์  (Dichlorine monoxide-Cl2O) ,- ไดคลอรีนเฮปตอกไซด์  (Dichlorine heptoxide-Cl2O7) ,- กรดไฮโดรคลอริก  (hydrochloric acid-HCl) ,- กรดเปอร์คลอริก  (Perchloric acid-HClO4) ,

**อ้างอิง**
  Los Alamos National Laboratory - Chlorine date=2011-02-27 

**แหล่งข้อมูลอื่น**
  WebElements.com - Chlorine-  Computational Chemistry Wiki date=2006-02-25 
หมวดหมู่:ตัวออกซิไดซ์
หมวดหมู่:ธาตุเคมี
หมวดหมู่:วัสดุศาสตร์
หมวดหมู่:อาชีวอนามัยและความปลอดภัย
เอ็ลฟรีเดอ เย็ลลีเน็ค

เอ็ลฟรีเดอ เย็ลลีเน็ค
เอ็ลฟรีเดอ เย็ลลีเน็ค (Elfriede Jelinek; 20 ตุลาคม พ.ศ. 2489 – ) นักเขียนชาวออสเตรีย ได้รับรางวัลโนเบลสาขาวรรณกรรมประจำปี พ.ศ. 2547
เย็ลลีเน็คเกิดเมื่อวันที่ 20 ตุลาคม พ.ศ. 2489 ในประเทศออสเตรีย บิดามีเชื้อสายเช็ก-ยิว มารดาเป็นชาวเวียนนา ในวัยเยาว์เธอได้รับการศึกษาด้านดนตรีหลายอย่าง เช่น เปียโน ออร์แกน รีคอร์เดอร์ เธอได้ศึกษาต่อด้านการเรียบเรียงเสียงประสานในสถาบัน Vienna Conservatory
หลังจบการศึกษาจาก Albertsgymnasium ในปี พ.ศ. 2507 เธอได้ศึกษาด้านประวัติศาสตร์ศิลปะและการละครที่มหาวิทยาลัยแห่งเวียนนา ขณะที่ยังคงศึกษาด้านดนตรี และสอบได้ประกาศนียบัตรนักออร์แกน เมื่อปี พ.ศ. 2514 จากสถาบัน Conservatory
เย็ลลีเน็คเริ่มต้นเขียนบทกวีตั้งแต่วัยเยาว์ และได้ตีพิมพ์รวมบทกวีชื่อ Lisas Schatten เมื่อปี พ.ศ. 2510 เมื่อได้ติดต่อกับขบวนการนักศึกษา งานเขียนของเธอจึงมีทิศทางในเชิงวิพากษ์วิจารณ์สังคม เช่น นวนิยายเสียดสีเมื่อปี พ.ศ. 2513 เรื่อง wir sind lockvögel baby! และ Michael. Ein Jugendbuch für die Infantilgesellschaft เมื่อปี พ.ศ. 2515 ผลงานส่วนใหญ่เขียนเป็นภาษาเยอรมัน

**ดูเพิ่ม**
 รายชื่อผู้ได้รับรางวัลโนเบลสาขาวรรณกรรม
หมวดหมู่:นักเขียนชาวออสเตรีย
หมวดหมู่:นักเขียนบทละคร
หมวดหมู่:นักเขียนนวนิยายชาวออสเตรีย
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวออสเตรียผู้ได้รับรางวัลโนเบล
หมวดหมู่:ผู้หญิงผู้ได้รับรางวัลโนเบล
หมวดหมู่:บุคคลจากรัฐสตีเรีย
หมวดหมู่:ชาวออสเตรียเชื้อสายเช็ก
หมวดหมู่:ชาวออสเตรียเชื้อสายยิว
เจอร์เมเนียม

เจอร์เมเนียม (Germanium) เป็นธาตุที่อยู่ระหว่างซิลิคอน (Si) และดีบุก (Sn) สัญลักษณ์คือ Ge ในกลุ่ม IVa ของตารางธาตุ เป็นพวกเมทัลลอยด์สีเทาเงิน มีคุณสมบัติก้ำกึ่งระหว่างโลหะและอโลหะ

**ประวัติการค้นพบ**
แม้ว่าเจอร์เมเนียมเพิ่งถูกค้นพบ เมื่อปี ค.ศ. 1886 โดยเคลเมนส์ วิงเคลอร์ (Clemens Winkler) นักเคมีชาวเยอรมัน แต่ก็มีคุณสมบัติและตำแหน่งในระบบตารางธาตุตามการทำนายมาแล้ว ตั้งแต่ปี 1871 โดยนักเคมีชาวรัสเซียชื่อ ดมิตรี อิวานอวิช เมนเดลเลเยฟ (Dmitry Ivanovich Mendeleyev) ซึ่งเขาเรียกธาตุตามสมมุติฐานนี้ว่า "เอคาซิลิคอน" (ekasilicon)

**ประโยชน์**
ธาตุเจอร์เมเนียมยังไม่มีความสำคัญในทางเศรษฐกิจจนกระทั่งหลัง ค.ศ. 1945 เมื่อมีการรับรู้ถึงคุณสมบัติที่เป็นสารกึ่งตัวนำของมัน ซึ่งมีคุณค่าสำคัญในงานอิเล็กทรอนิกส์ ปัจจุบันนี้มีการใช้สสารอื่น ๆ มากมายเพื่อผลิตสารกึ่งตัวนำ แต่เจอร์เมเนียมก็ยังคงมีความสำคัญเป็นอันดับต้น ๆ ในการผลิตทรานซิสเตอร์ และอุปกรณ์อื่น ๆ เช่น เรกติไฟเออร์ และเซลล์แสงอาทิตย์
หมวดหมู่:วัสดุกึ่งตัวนำ
หมวดหมู่:ธาตุเคมี
หมวดหมู่:วัสดุศาสตร์
แฮฟเนียม

แฮฟเนียม (Hafnium) เป็นธาตุโลหะกลุ่มโลหะทรานซิชัน ในตารางธาตุ คุณสมบัติทางเคมีคล้ายเซอร์โคเนียม เลขอะตอม 72 สัญลักษณ์คือ Hf

**ประวัติการค้นพบ**
นักฟิสิกส์ชาวดัตช์ ชื่อ เดิร์ค โคสเตอร์ (Dirk Coster) และนักเคมีชาวฮังการี-สวีดิช ชื่อ จอร์จ ชาร์ลส์ เดอ เฮวีซี (George Charles de Hevesy) ได้ค้นพบธาตุนี้ในปี ค.ศ. 1923 ในแร่เซอร์คอนจากประเทศนอร์เวย์และกรีนแลนด์ จากการวิเคราะห์สเปคตรัมของรังสีเอกซ์ และตั้งชื่อว่า แฮฟเนียม  (Hafnium) ตามชื่อเมืองโคเปนเฮเกนของประเทศเดนมาร์ก ซึ่งมีชื่อเป็นภาษาละตินใหม่ว่า ฮาฟเนีย (Hafnia) ซึ่งเป็นเมืองที่ค้นพบธาตุดังกล่าว
หมวดหมู่:เคมี
หมวดหมู่:ตารางธาตุ
หมวดหมู่:วัสดุศาสตร์
หมวดหมู่:ธาตุเคมี
การลงทุน

การลงทุน คือ การจัดสรรเงินเพื่อคาดหวังผลประโยชน์ในอนาคต
ผลประโยชน์ทางการเงินเรียกว่า ผลตอบแทน ซึ่งอาจประกอบด้วยงานขายอสังหาริมทรัพย์ที่เพิ่มขึ้น (หรือลดลง) หรือการประเมินค่าหรือการเสื่อมทุนของทุนที่ยังไม่รับรู้ หรือรายได้การลงทุนที่มาจาก เงินปันผล ดอกเบี้ย รายได้การเช่า เป็นต้น หรืออาจเป็นการรวมกันของกำไรจากการขายหลักทรัพย์และรายได้ ผลตอบแทนอาจมาจากการเปลี่ยนแปลงของอัตราแลกเปลี่ยนเงินต่างประเทศที่เพิ่มขึ้นหรือลดลง
นักลุงทุนคาดหวังที่จะได้ผลตอบแทนที่สูงขึ้นซึ่งมาจากความเสี่ยงในการลงทุนที่เพิ่มมากขึ้น เมื่อความเสี่ยงน้อย ผลตอบแทนก็น้อยลงตามไปด้วย
นักลงทุนโดยเฉพาะมือใหม่ มักจะได้รับคำแนะนำกลยุทธ์การลงทุนและกระจายการลงทุนในพอร์ตโฟลิโอ การกระจายการลงทุนนี้มีผลต่อสถิติในการลดความเสี่ยงโดยรวม
การลงทุน
หมวดหมู่:เศรษฐศาสตร์มหภาค
หมวดหมู่:วัฒนธรรมจีน

หมวดหมู่:ประเทศจีน
จีน
หมวดหมู่:วัฒนธรรมแบ่งตามชาติพันธุ์
หมวดหมู่:วัฒนธรรมชาวเอเชียตะวันออก
ประเภทของซอฟต์แวร์

ประเภทของซอฟต์แวร์ แบ่งตามลักษณะการใช้งานของซอฟต์แวร์ หรือหัวข้อของงานที่นำมาใช้

**ตัวอย่าง**
 เว็บเบราว์เซอร์ - เช่น อินเทอร์เน็ต เอกซ์โพลเรอร์, ไฟร์ฟอกซ์- โปรแกรม FTP - เช่น ไฟล์ซิลลา, คิวท์ FTP- โปรแกรมเมสเซนเจอร์ - เช่น  เอ็มเอสเอ็นเมสเซนเจอร์, ไอซีคิว- โปรแกรมเล่นเพลง - เช่น วินแอมป์, วินโดวส์มีเดียเพลเยอร์, ไอทูนส์- โปรแกรมแชร์ไฟล์ (P2P) - เช่น  บิตทอเรนท์- โปรแกรมกราฟิกส์ - เช่น โฟโตชอป, โคเรลดรอว์- โปรแกรมจัดการฐานข้อมูล - เช่น MySQL, Oracle- โปรแกรมจัดการทางคณิตศาสตร์ - เช่น แม็ธแลบ, นิวพลอต- โปรแกรมชุด - เช่น ไมโครซอฟท์ ออฟฟิศ, โลตัส สวีต - โปรแกรมตัดต่อเพลง - เช่น ซาวน์ดฟอร์จ- โปรแกรมตัดต่อวิดีโอ - เช่น พรีเมียร์- โปรแกรมป้องกันไวรัส - เช่น แมคคาฟี่, นอร์ตันแอนตีไวรัส- โปรแกรมเขียนแบบ - เช่น ออโตแคด, ไมโครสเตชัน- โปรแกรมจัดการอีเมล - เช่น เอาต์ลุก, ทันเดอร์เบิร์ด, ยูโดรา- ระบบปฏิบัติการ - เช่น วินโดวส์, แมคโอเอสเท็น, ลินุกซ์
หมวดหมู่:ซอฟต์แวร์
นักพัฒนาซอฟต์แวร์

นักพัฒนาซอฟต์แวร์ (software developer) คือบุคคลที่เกี่ยวข้องกับกระบวนการวิศวกรรมซอฟต์แวร์เช่นในการออกแบบ การวางแผนพัฒนา ซึ่งขอบเขตงานจะกว้างกว่าการเขียนโปรแกรม โดยอาจมีส่วนร่วมในระดับทั้งโครงงาน แทนการดูแลส่วนของชิ้นงาน ซึ่งในกลุ่มนี้อาจรวมถึงโปรแกรมเมอร์ฟรีแลนซ์

**ดูเพิ่ม**
 วิศวกรรมซอฟต์แวร์- วงจรชีวิตของการพัฒนาซอฟต์แวร์- โปรแกรมเมอร์
หมวดหมู่:ซอฟต์แวร์
หมวดหมู่:อาชีพทางคอมพิวเตอร์
เดฟ ไฮแอตต์

เดฟ ไฮแอตต์ (Dave Hyatt) เป็นโปรแกรมเมอร์ชาวอเมริกัน ปัจจุบันทำงานที่บริษัทแอปเปิลคอมพิวเตอร์ (เริ่มต้นเมื่อ 15 กรกฎาคม พ.ศ. 2545 โดยรับผิดชอบในส่วนของโปรแกรมเว็บเบราว์เซอร์ ซาฟารี 
โดยก่อนหน้านี้เดฟ ไฮแอตต์ ทำงานที่บริษัทเนตสเคปคอมมิวนิเคชัน (Netscape Communications Corporation) ตั้งแต่ปี พ.ศ. 2540 ถึงปี พ.ศ. 2545 โดยพัฒนา มอซิลลา คามิโน และไฟร์ฟอกซ์ ไฮแอทได้เป็นผู้ค้นคิดระบบการใช้แท็บในเบราว์เซอร์สำหรับโปรแกรมทั้งสามตัว นอกจากนี้ไฮแอทได้เป็นผู้เริ่มต้นเขียนมาตรฐานของภาษาคอมพิวเตอร์ XBL และ XUL
เดฟ ไฮแอตต์ จบการศึกษาระดับปริญญาตรีจากมหาวิทยาลัยไรซ์ (Rice University) และปริญญาโทจากมหาวิทยาลัยอิลลินอยส์ เออร์แบนา-แชมเปญจน์

**แหล่งข้อมูลอื่น**
  บล็อกส่วนตัว date=2011-02-22 
หมวดหมู่:นักเขียนโปรแกรมชาวอเมริกัน
หมวดหมู่:แอปเปิลคอมพิวเตอร์
หมวดหมู่:บุคคลจากมหาวิทยาลัยอิลลินอย เออร์แบนา-แชมเปญจน์
มูลนิธิมอซิลลา

มูลนิธิมอซิลลา (Mozilla Foundation) เป็นองค์กรไม่แสวงกำไรที่สนับสนุนและเป็นแกนนำของโครงการมอซิลลา โดยทำการออกแบบและควบคุมระบบของซอฟต์แวร์มอซิลลา สำนักงานตั้งอยู่ที่ เมาน์เทนวิว รัฐแคลิฟอร์เนีย มูลนิธิมอซิลลาเป็นที่รู้จักกันดีจากโปรแกรมเว็บเบราว์เซอร์ชื่อว่า ไฟร์ฟอกซ์ (ซึ่งปัจจุบันบริหารโดยบริษัทมอซิลลา)

**ประวัติ**
มูลนิธิมอซิลลาก่อตั้งเมื่อวันที่ 15 กรกฎาคม ค.ศ. 2003 เมื่อบริษัทอเมริกาออนไลน์ (AOL เอโอแอล) ได้หยุดสนับสนุนการพัฒนาโครงการมอซิลลา และปลดพนักงานที่เคยพัฒนาเว็บเบราว์เซอร์เน็ตสเคปเกือบทั้งหมดด้วยเหตุผลทางธุรกิจ มูลนิธิมอซิลลาจึงก่อตั้งขึ้นเพื่อดำเนินการแทน องค์กรมอซิลลา (Mozilla Organization หรือรู้จักกันในชื่อ mozilla.org) ซึ่งเป็นองค์กรหลวม ๆ ที่ดูแลการพัฒนาโครงการมอซิลลา  โดยเอโอแอลได้ให้ความช่วยเหลือทางด้านการเงินมูลค่า 2 ล้านดอลลาร์สหรัฐในช่วง 2 ปีแรก และโอนทรัพย์สินทางปัญญาที่เกี่ยวข้องให้กับมูลนิธิมอซิลลา

**ผลงาน**

**โปรแกรมประยุกต์**
 Mozilla Application Suite หรือ ซีมังกี (SeaMonkey) - ชุดโปรแกรมอินเทอร์เน็ต- มอซิลลาไฟร์ฟอกซ์ (Mozilla Firefox) - เว็บเบราว์เซอร์- มอซิลลาทันเดอร์เบิร์ด (Mozilla Thunderbird) - โปรแกรมอีเมล- มอซิลลาซันเบิร์ด (Mozilla Sunbird) - โปรแกรมปฏิทินและตารางนัดหมาย- คามิโน (Camino) - เว็บเบราว์เซอร์สำหรับระบปฏิบัติการแมคโอเอสเท็น- Minimo - เว็บเบราว์เซอร์สำหรับอุปกรณ์พกพา

**ส่วนประกอบ**
 Gecko - ตัวแสดงหน้าเว็บ (layout engine)- Necko - ชุดช่วยพัฒนาโปรแกรมเครือข่าย (network library)- SpiderMonkey - ตัวจัดการภาษาจาวาสคริปต์ ที่เขียนด้วยภาษาซี- Rhino (Javascript engine) - ตัวจัดการภาษาจาวาสคริปต์ ที่เขียนด้วยภาษาจาวา- DOM Inspector - ตัวตรวจสอบ DOM- Venkman - ดีบักเกอร์ของจาวาสคริปต์

**เครื่องมือสำหรับนักพัฒนา**
 Bugzilla - ตัวจัดการและติดตามบั๊ก- Bonsai - ส่วนติดต่อกับ CVS แบบเว็บ- Tinderbox - ระบบตรวจสอบการบิลด์ (การสร้างตัวโปรแกรม)

**ดูเพิ่ม**
 บริษัทมอซิลลา

**อ้างอิง**
  Mozilla Foundation Forms New Organization to Further the Creation of Free, Open Source Internet Software, Including the Award-Winning Mozilla Firefox Browser

**แหล่งข้อมูลอื่น**
  รายละเอียดของมูลนิธิมอซิลลา
หมวดหมู่:องค์การเกี่ยวกับคอมพิวเตอร์
หมวดหมู่:มอซิลลา
เจเพ็ก

ไฟล์:Continuously varied JPEG compression for an abdominal CT scan - 1471-2342-12-24-S1.ogv|thumb|200px|การบีบอัดภาพเจเพ็กหลายแบบ (ระหว่าง Q=100 ถึง Q=1) ของการถ่ายภาพรังสีส่วนตัดอาศัยคอมพิวเตอร์ส่วนหน้าท้อง
เจเพ็ก (JPEG ɡ peg) คือรูปแบบการบีบอัดแฟ้มภาพแบบสูญเสีย โดยยังให้เสียความละเอียดน้อยที่สุด รูปแบบแฟ้มสำหรับวิธีการนี้ได้แก่ .jpeg, .jpg, .jpe, .jfif, .jfi (อาจจะเป็นตัวเล็กหรือตัวใหญ่ก็ได้)
รูปแบบแฟ้ม JPEG นี้ เป็นรูปแบบแฟ้มที่ใช้กันในการจัดเก็บและแลกเปลี่ยนรูปภาพบนเวิลด์ไวด์เว็บมากที่สุด โดยเฉพาะภาพถ่าย เนื่องจากสามารถเก็บความละเอียดสูงได้โดยใช้ขนาดไฟล์ที่เล็ก สามารถเก็บภาพสีได้หลากหลายระดับความแม่นยำของสี (Bit Depth) ความสามารถในการย่อขนาดไฟล์ของแฟ้ม JPEG นั้นเกิดจากการใช้เทคนิคการย่อขนาดภาพแบบการบีบอัดคงข้อมูลหลัก (Lossy Compression) หรือการบีบอัดแบบมีความสูญเสียทำให้ไม่นิยมใช้กับภาพที่เป็นลายเส้นหรือไอคอนต่าง ๆ เนื่องจากจะไม่ได้ประสิทธิภาพเท่าการเก็บในรูปแบบอื่น อย่าง PNG หรือ GIF
การบีบอัดของ JPEG นั้นจะใช้เทคนิคที่เรียกว่า DCT (Discrete Cosine Transform) ซึ่งเป็นการแปลงค่าความสว่างของภาพให้อยู่ในรูปแบบเชิงความถี่ (Frequency Domain) ทำให้สามารถเลือกแทนค่าของสัมประสิทธิ์หรือในที่นี้คือแอมพลิจูดของค่าความถี่ต่าง ๆ ได้โดยอาศัยตัวแปรที่มีนัยสำคัญที่ต่างกันได้ การที่สามารถลดนัยสำคัญของค่าตัวเลขลงไปได้ทำให้สามารถลดขนาดของหน่วยความจำหรือขนาดไฟล์ที่ใช้เก็บตามไปได้
ชื่อ JPEG เดิมย่อมาจาก Joint Photographic Experts Group กลุ่มผู้พัฒนามาตรฐาน JPEG, JPEG 2000 และ JPEG XR

**อ้างอิง**

**แหล่งข้อมูลอื่น**
  มาตรฐาน JPEG -  ชุมชนผู้ร่วมจัดทำ JPEG 
หมวดหมู่:รูปแบบไฟล์ภาพกราฟิกส์
หมวดหมู่:มาตรฐานไอเอสโอ
หมวดหมู่:ขั้นตอนวิธีการบีบอัดข้อมูลแบบสูญเสียบางส่วน
หมวดหมู่:รูปแบบไฟล์คอมพิวเตอร์
หมวดหมู่:มาตรฐานไออีซี
แร็กนาร็อก (ไฟนอลแฟนตาซี)

ในเกมไฟนอล แฟนตาซี แร็กนาร็อกเป็นชื่อของสิ่งหลาย ๆ อย่างภายในเกม ได้แก่

**เรือเหาะ**
แร็กนาร็อก เป็นเรือเหาะที่ปรากฏในเกมไฟนอลแฟนตาซี ภาค 8 ค้นพบโดยตัวละครหลัก สควอล ลีออนฮาร์ท (Squall Leonhart) และ รีนัว ฮาร์ทิลี (Rinoa Heartilly) สัญลักษณ์ของยานแร็กนาร็อก ใช้สัญลักษณ์จากตำนานนอร์เวย์โบราณ แร็กนาร็อก (วันสิ้นโลกของไวกิ้ง)
รายละเอียดของเรือเหาะแร็กนาร็อก:
 น้ำหนัก : 3,450 ตัน 
 ความยาว : 108 เมตร
 ความกว้าง : 77 เมตร
 ความสูง : 54 เมตร (ขณะจอด) , 65 เมตร (ขณะบิน)
 อาวุธ
 609 mm ปืนใหญ่
 152 mm เลเซอร์ x2
 ความเร็วสูงสุด : 11.8 กิโลเมตร/วินาที (ประมาณ 4000 กิโลเมตร/ชั่วโมง)

**ดาบ**
แร็กนาร็อก เป็นชื่อของดาบในตำนานที่ปรากฏในเกมไฟนอลแฟนตาซี ลักษณะของดาบในแต่ละภาคจะมีลักษณะต่างกันเล็กน้อย โดยมีลักษณะโดยรวมคือ ดาบกว้างสีขาว ดาบแร็กนาร็อกจะปรากฏในช่วงท้ายๆ ของเกม ได้แก่ ไฟนอลแฟนตาซี 3, ไฟนอลแฟนตาซี 5 ,ไฟนอลแฟนตาซี 6, ไฟนอลแฟนตาซี 7, ไฟนอลแฟนตาซี 9 และ ไฟนอลแฟนตาซี 10 สำหรับใน ไฟนอลแฟนตาซี 4 นั้น ดาบแร็กนาร็อกก็มีแต่ว่าในเวอร์ชัน อังกฤษได้ถูกเปลี่ยนชื่อเป็น Crystal โดยเก็บได้ในใจกลางดวงจันทร์เป็นอาวุธที่ดีที่สุดของ Cecil

**มนต์อสูร**

**ไฟนอลแฟนตาซี VI**
แร็กนาร็อก เป็นมนต์อสูร (Esper) ในไฟนอลแฟนตาซี 6 มีความสามารถคือเปลี่ยน ศัตรูให้กลายเป็นitemได้ ได้จากเมืองNarsha โดยที่ Ruin World (โลกหลังถูกทำลาย) แล้วต้องได้Lockeกลับมาก่อน โดยอยู่ในร้านอาวุธซึ่งLockeสามารถไข ประตูได้คนเดียวเท่านั้น

**ไฟนอลแฟนตาซี XIII**
แร็กนาร็อก เป็นมนต์อสูรขั้นสุดยอด เดิมแร็คนาร็อคเป็นอสูรแห่งการทำลายล้างที่วานีลเรียกตามคำสังของฟาลซีในสงครามแห่งการเผยความจริงเมื่อ 500 ปีก่อน แต่ในเกมแร็กนาร็อคที่เกิดจากการรวมร่างระหว่างแฟงและวานีลนั้นเป็นผู้ปกป้องโคคูนมิให้ตกลงสู่พัลส์หลังจากตัวเอกกำจัดออร์แฟนได้สำเร็จ และปรากฏในโลโก้ของเกมร่วมกับแฟงและวานีลด้วย
หมวดหมู่:ไฟนอลแฟนตาซี
สมบัติอมรินทร์คำกลอน

สมบัติอมรินทร์คำกลอนเป็นวรรณกรรมชิ้นเอกชิ้นหนึ่ง ของเจ้าพระยาพระคลัง (หน) เป็นนิทานคำกลอน มีความยาวเพียง 370 คำกลอนเท่านั้น ได้รับการยกย่องว่าเป็น "แบบนิทานคำกลอนเล่มแรกในวงวรรณคดี" นักวิจารณ์วรรณคดีบางท่านระบุว่า 80 คำกลอนท่อนหลังอาจมีผู้อื่นแต่งเติมในภายหลัง
สำหรับปีที่แต่งนั้นไม่ปรากฏหลักฐาน แต่บันทึกสืบต่อกันมา ว่าแต่งในสมัยรัตนโกสินทร์เป็นแน่ เพราะท่านแต่งหนังสือในสมัยกรุงธนบุรีเพียงสองเรื่อง คือ ลิลิตเพชรมงกุฎ และ อิเหนาคำฉันท์ ระยะเวลานั้น อาจระบุถึงกว้างมาก คือ ตั้งแต่ พ.ศ. 2325 - 2348 แต่สมเด็จฯ กรมพระยาดำรงราชานุภาพ ทรงสันนิษฐานว่าน่าจะแต่งก่อน กากีคำกลอน ดังนั้น เวลาที่แต่งเรื่องนี้จึงอาจจะก่อน พ.ศ. 2348 สักระยะหนึ่ง

**ลักษณะคำประพันธ์**
ลักษณะคำกลอนขึ้นต้นด้วยกลอนตามแบบเพลงยาว คือขึ้นด้วยวรรครับ แต่งด้วยกลอนแปด ไม่ถือสัมผัสในเคร่งครัด แต่มีความไพเราะด้วยถ้อยคำ ภาพพจน์และโวหาร

**เนื้อหา**
เล่าเรื่องพระอินทร์บนสวรรค์ เน้นความงามในเชิงพรรณนาโวหาร ให้ภาพพจน์ที่งดงามและชัดเจน โดยมีความเชื่อทำนองเดียวกับไตรภูมิพระร่วง นับว่าเป็นวรรณคดีร้อยกรองที่บรรยายเรื่องพระอินทร์มากที่สุด เมื่อเล่าเรื่องความงามของสวรรค์ชั้นดาวดึงส์ของพระอินทร์แล้ว ก็เล่าเรื่องพระอินทร์ตามนางสุชาดา ชายา 
เป็นที่น่าเสียดายว่า นิทานคำกลอนเรื่องนี้แต่งไว้เพียงสั้นๆ และไม่สู้จะแพร่หลายนักในปัจจุบัน ทั้งๆ ที่เป็นวรรณคดีที่ได้รับการยกย่องมาช้านาน 

**แหล่งข้อมูลอื่น**
  แนะนำเรื่องสมบัติอมรินทร์คำกลอน พระนิพนธ์สมเด็จฯ กรมพระยาดำรงราชานุภาพจากเว็บสมุดไทย- วรรณคดีเจ้าพระยาพระคลัง (หน) . แพร่พิทยา : พระนคร, 2515.
หมวดหมู่:วรรณคดีไทย
วิกิพีเดีย:วันนี้ในอดีต/3 สิงหาคม

3 สิงหาคม: วันประกาศเอกราชในไนเจอร์ (พ.ศ. 2503); วันธงในเวเนซุเอลา- พ.ศ. 2459 (ค.ศ. 1916) – เซอร์โรเจอร์ เคสเมนต์ นักชาตินิยมไอร์แลนด์ ถูกแขวนคอฐานเป็นกบฏ จากบทบาทของเขาในกบฏอีสเตอร์ ซึ่งพยายามประกาศอิสรภาพไอร์แลนด์จากสหราชอาณาจักร- พ.ศ. 2479 (ค.ศ. 1936) – เจสซี โอเวนส์ นักกรีฑาชาวแอฟริกันอเมริกัน คว้าเหรียญทองเหรียญแรกจากสี่เหรียญในโอลิมปิกฤดูร้อนเบอร์ลิน- พ.ศ. 2492 (ค.ศ. 1949) – สมาคมบาสเกตบอลแห่งอเมริกาตกลงรวมกับสันนิบาตบาสเกตบอลแห่งชาติ ก่อตั้งสมาคมบาสเกตบอลแห่งชาติ- พ.ศ. 2503 (ค.ศ. 1960) – ประเทศไนเจอร์ได้รับเอกราชจากฝรั่งเศสอย่างเป็นทางการ เป็นส่วนหนึ่งของการปลดปล่อยอาณานิคมประชาคมฝรั่งเศส- พ.ศ. 2548 (ค.ศ. 2005) – แมฮ์มูด แอฮ์แมดีเนฌอด (ในภาพ) อดีตนายกเทศมนตรีกรุงเตหะราน เริ่มวาระเป็นประธานาธิบดีอิหร่านคนที่หก
ดูเพิ่ม: 2 สิงหาคม – 3 สิงหาคม – 4 สิงหาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/4 สิงหาคม

4 สิงหาคม: วันรัฐธรรมนูญในหมู่เกาะคุก (พ.ศ. 2508)- พ.ศ. 2326 (ค.ศ. 1783) – การปะทุของภูเขาไฟอาซามะ (ในภาพ) ภูเขาไฟที่มีพลังที่สุดในประเทศญี่ปุ่น ทำให้ทุพภิกขภัยใหญ่ยุคเท็มเมทวีความรุนแรงขึ้น มีผู้เสียชีวิตรวมกันหลายพันคน- พ.ศ. 2457 (ค.ศ. 1914) – สงครามโลกครั้งที่หนึ่ง: สหราชอาณาจักรประกาศสงครามต่อเยอรมนี หลังเยอรมนีบุกครองเบลเยียม โดยยึดข้อความในสนธิสัญญาลอนดอน ค.ศ. 1839- พ.ศ. 2507 (ค.ศ. 1964) – สงครามเวียดนาม: สำนักงานความมั่นคงแห่งชาติจัดทำรายงานเท็จว่ากำลังเวียดนามเหนือโจมตีเรือพิฆาตของกองทัพเรือสหรัฐเป็นลำที่สองในอ่าวตังเกี๋ย ทำให้รัฐสภาอนุญาตให้ใช้กำลังทหาร- พ.ศ. 2539 (ค.ศ. 1996) – สมรักษ์ คำสิงห์คว้าเหรียญทองจากกีฬามวยสากลสมัครเล่น รุ่นเฟเธอร์เวท ในโอลิมปิกฤดูร้อน ครั้งที่ 26 ณ แอตแลนตา รัฐจอร์เจีย สหรัฐ นับเป็นนักกีฬาทีมชาติไทยคนแรกที่ได้เหรียญทองโอลิมปิก- พ.ศ. 2563 (ค.ศ. 2020) – แอมโมเนียมไนเตรตปริมาณมากที่เก็บไว้ ณ ท่าเรือเบรุตในประเทศเลบานอน ระเบิด ส่งผลให้มีผู้เสียชีวิตอย่างน้อย 218 คน และมีมูลค่าความเสียหาย 15,000 ล้านดอลลาร์สหรัฐ
ดูเพิ่ม: 3 สิงหาคม – 4 สิงหาคม – 5 สิงหาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/5 สิงหาคม

5 สิงหาคม: วันประกาศเอกราชในบูร์กินาฟาโซ (พ.ศ. 2503)- พ.ศ. 568 (ค.ศ. 25) – จักรพรรดิฮั่นกวังอู่ (ในภาพ) ขึ้นครองราชย์เป็นจักรพรรดิแห่งราชวงศ์ฮั่นหลังหวัง หมั่งถูกสังหารขณะชาวนาก่อกบฎในฉางอาน- พ.ศ. 1643 (ค.ศ. 1100) – พระเจ้าเฮนรีที่ 1 ราชาภิเษกเป็นพระมหากษัตริย์อังกฤษ ณ เวสต์มินสเตอร์แอบบีย์- พ.ศ. 1848 (ค.ศ. 1305) – วิลเลียม วอลเลซ ชาวสกอตแลนด์ผู้นำการต่อต้านอังกฤษ ถูกจับได้ใกล้กลาสโกว์ แล้วถูกพิพากษาประหารชีวิตในกรุงลอนดอน- พ.ศ. 2457 (ค.ศ. 1914) – ไฟจราจรระบบอิเล็กทรอนิกส์ถูกติดตั้งครั้งแรกในคลีฟแลนด์ รัฐโอไฮโอ สหรัฐ- พ.ศ. 2505 (ค.ศ. 1962) – มาริลิน มอนโร นักแสดงและนางแบบชาวอเมริกัน ถูกพบเสียชีวิต ในบ้านพักที่ลอสแอนเจลิส รัฐแคลิฟอร์เนีย
ดูเพิ่ม: 4 สิงหาคม – 5 สิงหาคม – 6 สิงหาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/6 สิงหาคม

6 สิงหาคม: วันประกาศเอกราชในจาเมกา (พ.ศ. 2505) และโบลิเวีย (พ.ศ. 2368) - พ.ศ. 2081 (ค.ศ. 1538) – กอนซาโล คีเมเนซ เด เกซาดา กองกิสตาดอร์สเปน ตั้งนิคมเมืองยุโรป ณ ที่ซึ่งปัจจุบันคือ กรุงโบโกตา ประเทศโคลอมเบีย- พ.ศ. 2349 (ค.ศ. 1806) – จักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์|จักรพรรดิฟรันทซ์ที่ 2 ทรงยุบจักรวรรดิโรมันอันศักดิ์สิทธิ์ หลังสงครามสหสัมพันธมิตรครั้งที่สาม- พ.ศ. 2488 (ค.ศ. 1945) – สงครามโลกครั้งที่สอง: อีโนลาเกย์ เครื่องบินทิ้งระเบิดของกองทัพอากาศสหรัฐ ทิ้งระเบิดนิวเคลียร์ชื่อ ลิตเติลบอย ถล่มนครฮิโรชิมะ จักรวรรดิญี่ปุ่น ทำให้มีผู้เสียชีวิตมากถึง 140,000 คน- พ.ศ. 2534 (ค.ศ. 1991) – ทิม เบอร์เนิร์ส-ลี โพสต์แฟ้มอธิบายความคิดของเขาเป็นครั้งแรกสำหรับระบบเอกสารข้อความหลายมิติเชื่อมโยงกันที่เข้าถึงได้ผ่านอินเทอร์เน็ต เรียก "เวิลด์ไวด์เว็บ"- พ.ศ. 2539 (ค.ศ. 1996) – นาซาประกาศว่า อุกกาบาตชื่อ เอแอลเอช 84001 (ในภาพ) ซึ่งพบในแอนตาร์กติกา อาจมีหลักฐานสิ่งมีชีวิตบนดาวอังคาร แต่การทดสอบเพิ่มเติมไม่ได้ข้อสรุป
ดูเพิ่ม: 5 สิงหาคม – 6 สิงหาคม – 7 สิงหาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/7 สิงหาคม

7 สิงหาคม: วันเอกราชในโกตดิวัวร์ (พ.ศ. 2503); วันรพีในไทย- พ.ศ. 2112 (ค.ศ. 1569) – กรุงศรีอยุธยาตกเป็นประเทศราชของอาณาจักรพม่าในรัชกาลพระเจ้าบุเรงนอง หลังถูกล้อมนาน 9 เดือน- พ.ศ. 2470 (ค.ศ. 1927) – เปิดใช้งาน สะพานพีซ (ในภาพ) เชื่อมระหว่างฟอร์ตอีรี รัฐออนแทรีโอ ประเทศแคนาดา กับบัฟฟาโล รัฐนิวยอร์ก สหรัฐ- พ.ศ. 2489 (ค.ศ. 1946) – สหภาพโซเวียตแจ้งประเทศตุรกีว่าตุรกีจัดการช่องแคบตุรกีโดยไม่คำนึงถึงผลประโยชน์ความมั่นคงของชาติทะเลดำ ทำให้วิกฤตการณ์ช่องแคบตุรกีบานปลาย- พ.ศ. 2508 (ค.ศ. 1965) – กองทัพปลดแอกประชาชนแห่งประเทศไทยใช้อาวุธโจมตีกำลังรัฐบาลเป็นครั้งแรก ณ บ้านนาบัว ตำบลโคกหินแฮ่ อำเภอเรณูนคร จังหวัดนครพนม เป็นจุดเริ่มต้นของการก่อการกำเริบนาน 18 ปี- พ.ศ. 2551 (ค.ศ. 2008) – ประเทศจอร์เจียเปิดฉากปฏิบัติการทางทหารขนานใหญ่ต่อเซาท์ออสซีเชียเพื่อยึดพื้นที่คืน เป็นชนวนสงครามรัสเซีย-จอร์เจีย 
ดูเพิ่ม: 6 สิงหาคม – 7 สิงหาคม – 8 สิงหาคม
จดหมายเหตุ – รายชื่อบทความวันนี้ในอดีต
เกาะไอร์แลนด์

แผนที่
ไอร์แลนด์ (Ireland, Éire IPA|ˈeːɾʲə เอเหรอะ) เป็นเกาะที่มีขนาดใหญ่เป็นอันดับ 3 ของทวีปยุโรป ตั้งอยู่ในมหาสมุทรแอตแลนติก และเป็นส่วนหนึ่งของหมู่เกาะแองโกล-ไอริช (หรือแองโกล-เซลติก) พื้นที่ประมาณ 5 ใน 6 ส่วนของเกาะไอร์แลนด์เป็นที่ตั้งของประเทศไอร์แลนด์ ส่วนพื้นที่ที่เหลืออีก 1 ใน 6 ส่วนด้านทิศตะวันออกเฉียงเหนือของเกาะ เป็นที่ตั้งของไอร์แลนด์เหนือของสหราชอาณาจักร

**แหล่งข้อมูลอื่น**
 ประเทศไอร์แลนด์- ไอร์แลนด์เหนือ-  Government of Ireland-  Northern Ireland Executive

หมวดหมู่:บริติชไอลส์
อไร์ลแนด์
อไร์ลแนด์
หมวดหมู่:เกาะในมหาสมุทรแอตแลนติก
อไร์ลแนด์
อไร์ลแนด์
วิกิพีเดีย:วันนี้ในอดีต/8 สิงหาคม

8 สิงหาคม: วันพ่อในไต้หวัน- พ.ศ. 2329 (ค.ศ. 1786) – มิเชล กาเบรียล แพกการ์ด และชาก บัลมา พิชิตยอดเขามงบล็องบนเทือกเขาแอลป์ ได้สำเร็จเป็นครั้งแรก- พ.ศ. 2419 (ค.ศ. 1876) – ทอมัส เอดิสันจดสิทธิบัตรเครื่องพิมพ์ปรุไข เป็นหนึ่งในอุปกรณ์การพิมพ์ซึ่งนำมาสู่เครื่องถ่ายเอกสาร- พ.ศ. 2461 (ค.ศ. 1918) – สงครามโลกครั้งที่หนึ่ง: เปิดฉากยุทธการที่อาเมียงในอาเมียง ประเทศฝรั่งเศส เป็นจุดเริ่มต้นของการรุกร้อยวันของฝ่ายสัมพันธมิตรผ่านแนวรบเยอรมันในช่วงปลายสงคราม- พ.ศ. 2488 (ค.ศ. 1945) – สงครามโลกครั้งที่สอง: สหภาพโซเวียตประกาศสงครามต่อจักรวรรดิญี่ปุ่น และเริ่มต้นปฏิบัติการพายุสิงหาคม- พ.ศ. 2510 (ค.ศ. 1967) – ประเทศอินโดนีเซีย ฟิลิปปินส์ สิงคโปร์ มาเลเซีย และไทยก่อตั้งสมาคมประชาชาติแห่งเอเชียตะวันออกเฉียงใต้ (ตราในภาพ)- พ.ศ. 2531 (ค.ศ. 1988) – เริ่มการเดินขบวน การประท้วงและจลาจลหลายครั้งต่อรัฐบาลพรรคโครงการสังคมนิยมพม่าในประเทศพม่า เรียก การก่อการกำเริบ 8888
ดูเพิ่ม: 7 สิงหาคม – 8 สิงหาคม – 9 สิงหาคม
จดหมายเหตุ – รายชื่อบทความวันนี้ในอดีต
พอดแคสต์

ไฟล์:Serial Podcast.jpg|thumb|โทรศัพท์ไอโฟนที่กำลังเล่นพอดแคสต์ Serial ผ่านแอป Pocket Casts|alt=
พอดแคสต์ หรือ พอดคาสต์ (podcast อเมริกัน t บริติช t) คือ ชุดตอนของไฟล์ออดิโอดิจิทัลซึ่งสามารถดาวน์โหลดได้จากอินเทอร์เน็ต ในอีกทางหนึ่งคำว่า "พอดแคสต์" ยังสามารถหมายถึงไฟล์ชนิดดังกล่าวแบบเป็นตอน ๆ ซึ่งจะได้รับโดยอัตโนมัติเมื่อเป็นสมาชิกในเครือข่ายนั้น ๆ
การทำพอดแคสต์ (podcasting) มักเป็นรูปแบบของการสมัครสมาชิกผ่านเว็บไซต์ที่เผยแพร่พอดแคสต์นั้น ๆ โดยเมื่อมีพอดแคสต์ตอนใหม่ปล่อยออกมา สมาชิกจะสามารถดาวน์โหลดพอดแคสต์นั้นได้อัตโนมัติผ่านคอมพิวเตอร์ แอปพลิเคชัน หรือเครื่องเล่นสื่อแบบพกพา
ไฟล์:Podcasting-wcwc.jpg|thumb|สตูดิโอพอดแคสต์ใน What Cheer Writers Club ในเมืองพรอวิเดนซ์ รัฐโรดไอแลนด์
พอดแคสต์เป็นรูปแบบของไฟล์เสียง แต่บางทีก็อาจเป็นไฟล์รูปแบบอื่นได้ เช่น พีดีเอฟ หรือ อีพับ เป็นต้น ส่วนการเผยแพร่วิดีโอโดยใช้รูปแบบของพอดแคสต์มักเรียกว่า พอดแคสต์วิดีโอ (video podcasts) ว็อดแคสต์ (vodcast) หรือวล็อก (vlog)
ผู้จัดทำพอดแคสต์จะเก็บไฟล์นั้นเป็นรายการไว้ในเซิร์ฟเวอร์ในลักษณะของเว็บฟีดซึ่งสามารถเข้าถึงได้ผ่านอินเทอร์เน็ต โดยผู้ใช้จะต้องใช้ซอฟต์แวร์แอปพลิเคชันไคลเอนต์บนคอมพิวเตอร์หรือเครื่องเล่นสื่อที่เรียกว่า พอดแคตเชอร์ (podcatcher) เพื่อใช้เข้าถึงเว็บฟีดและดาวน์โหลดไฟล์ใหม่ ๆ ของพอดแคสต์ชุดนั้น กระบวนการนี้จะเป็นการดาวน์โหลดไฟล์ใหม่โดยอัตโนมัติ ฉะนั้นผู้ใช้จะเห็นราวกับว่าผู้จัดทำออกอากาศหรือ "ส่ง" ตอนใหม่ ๆ ไปให้พวกเขา เมื่อดาวน์โหลดไปแล้ว ไฟล์จะถูกจัดเก็บไว้ในอุปกรณ์ของผู้ใช้และเตรียมพร้อมให้ใช้งานในโหมดออฟไลน์ต่อไป มีแอปพลิเคชันบนโทรศัพท์มือถือมากมายที่ให้ผู้คนสามารถสมัครสมาชิกเพื่อที่จะฟังพอดแคสต์ โดยแอปพลิเคชันส่วนใหญ่เหล่านี้จะให้ผู้ใช้สามารถดาวน์โหลดหรือจัดทำพอดแคสต์ด้วยตัวเขาเองได้
ณ เดือนมิถุนายน ค.ศ. 2022 มีการทำพอดแคสต์ไปทั้งหมดอย่างน้อย 2,864,367 อันกับ 135,736,875 ตอน

**ที่มาของชื่อ**
"podcast" เป็นคำผสมระหว่าง "iPod" และ "broadcast" (การออกอากาศ) ทั้งนี้คำว่า "พอดแคสต์" เป็นชื่อที่ใช้เรียกเทคโนโลยีที่กำลังเกิดขึ้นในเวลานั้น ซึ่งถูกเสนอขึ้นโดยคอลัมนิสต์เดอะการ์เดียนและนักข่าวบีบีซี เบน แอมเมอร์สลีย์ (Ben Hammersley) เหตุเกิดขึ้นในช่วงต้นเดือนกุมภาพันธ์ พ.ศ. 2547 ขณะที่กำลัง "เพิ่มเติมเนื้อหาให้ชัดเจนขึ้น" ในบทความของหนังสือพิมพ์เดอะการ์เดียน ทำให้คำนี้ถูกใช้ครั้งแรกในชุมชนบล็อกออดิโอ (audioblogging community) ในเดือนกันยายน พ.ศ. 2547 เมื่อแดนนี กรีกอยร์ (Danny Gregoire) ใช้คำนี้ลงไปในข้อความที่ส่งไปหาผู้พัฒนาไอพอด จากจุดนี้จึงถูกนำไปใช้ต่อโดย อดัม เคอร์รี ถึงแม้ต้นกำเนิดของคำนี้มาจากไอแพด แต่ผู้ใช้ก็สามารถเข้าถึงพอดแคสต์ได้โดยใช้คอมพิวเตอร์หรืออุปกรณ์ที่สามารถเล่นไฟล์สื่อได้ อีกทั้งคำว่า "พอดแคสต์" ยังเคยใช้ทำนายถึงการสนับสนุนพอดแคสต์ของแอปเปิลอย่างจริง ๆ จัง ๆ ลงในไอพอด หรือที่ต่อมารู้จักกันในชื่อไอทูนส์
อีกชื่ออื่นที่ใช้เรียกพอดแคสต์ คือ "เน็ตแคสต์" (net cast) ซึ่งเป็นความตั้งใจที่จะทำให้คำนี้เป็นกลางโดยไม่มีการอ้างถึงไอพอดของแอปเปิล โดยชื่อนี้ถูกใช้ในเครือข่ายของ TWiT.tv นอกจากนี้ยังมีบางแหล่งข้อมูลอื่นอ้างว่า "POD" ย่อมาจากคำว่า "portable on demand" (ความต้องการที่พกพาได้) ด้วยเหตุผลที่คล้ายคลึงกับกรณีเน็ตแคสต์

**อ้างอิง**

**แหล่งข้อมูลอื่น**
 Podcasting- พอดแคสต์-  Podcasting Legal Guide: Rules for the Revolution, information by Creative Commons
หมวดหมู่:พอดแคสต์
หมวดหมู่:เสียงดิจิทัล
หมวดหมู่:รูปแบบสื่อ
หมวดหมู่:สิ่งประดิษฐ์ของสหราชอาณาจักร
ศาสตร์แห่งอาหารการกิน

ศาสตร์แห่งอาหารการกิน (gastronomy) เป็นศาสตร์และศิลปะเกี่ยวกับการเลือก การเตรียม การเสิร์ฟ การถนอมอาหาร และการสำราญกับอาหารที่ดี
ประวัติความเป็นมาของศาสตร์แห่งอาหารการกินเริ่มมาตั้งแต่มนุษย์เริ่มรู้จักใช้ไฟปรุงอาหาร ศูนย์ชุมชนระยะแรก ๆ ของศาสตร์แห่งอาหารการกินอยู่ที่โรมและจีน ศิลปะของศาสตร์แห่งอาหารการกินไม่ได้จำกัดอยู่เพียงการเตรียมและการปรุงอาหารเท่านั้น แต่ยังเกี่ยวกับความสามารถในการจัดงบประมาณด้วย นอกจากนี้ยังรวมถึงข้อพิจารณาอื่น ๆ เช่น ความงดงาม บรรยากาศที่จูงใจ การใช้เทคโนโลยีสมัยใหม่เข้ามาช่วย โดยมีประเด็นหลักอีกอย่างหนึ่งก็คือ ความสดใหม่ของส่วนผสมในอาหารนั้น ๆ

**ดูเพิ่ม**
 คหกรรมศาสตร์ (home economics)- วิทยาศาสตร์การอาหาร (food science)

**อ้างอิง**

หมวดหมู่:อาหาร
หมวดหมู่:วัฒนธรรม
หมวดหมู่:งานอดิเรก
วิกิพีเดีย:วันนี้ในอดีต/9 สิงหาคม

9 สิงหาคม: วันชาติในสิงคโปร์ (พ.ศ. 2508);  วันสากลว่าด้วยชนพื้นเมืองดั้งเดิมของโลก- พ.ศ. 1716 (ค.ศ. 1173) – เริ่มการก่อสร้างหอระฆัง ซึ่งสุดท้ายเป็นหอเอนปิซา - พ.ศ. 2026 (ค.ศ. 1486) – มีการจัดพิธีมิสซาที่โบสถ์น้อยซิสทีน ในนครรัฐวาติกัน เป็นครั้งแรก- พ.ศ. 2488 (ค.ศ. 1945) – สงครามโลกครั้งที่สอง: บ็อกสการ์ เครื่องบินทิ้งระเบิดของกองทัพอากาศสหรัฐ ทิ้งระเบิดนิวเคลียร์ชื่อ แฟตแมน ใส่นางาซากิ จักรวรรดิญี่ปุ่น- พ.ศ. 2508 (ค.ศ. 1965) – ประเทศมาเลเซียขับรัฐสิงคโปร์ (ธงชาติในภาพ) ออกจากสหพันธ์เนื่องจากความขัดแย้งทางอุดมการณ์อย่างรุนแรงระหว่างผู้ปกครองทั้งสองฝ่าย- พ.ศ. 2517 (ค.ศ. 1974) – ริชาร์ด นิกสัน ลาออกจากตำแหน่งเนื่องจากเรื่องอื้อฉาววอเตอร์เกต ถือเป็นประธานาธิบดีสหรัฐคนเดียวที่ลาออกจากตำแหน่ง
ดูเพิ่ม: 8 สิงหาคม – 9 สิงหาคม – 10 สิงหาคม
จดหมายเหตุ – รายชื่อบทความวันนี้ในอดีต
ไวยากรณ์

ไวยากรณ์ (grammar) คือ การศึกษากฎเกณฑ์ของภาษา ซึ่งรวมถึง เสียง คำศัพท์ ประโยค และส่วนประกอบอื่น ๆ เช่น การประสมคำ และการตีความ คำว่าไวยากรณ์ยังหมายถึงคุณลักษณะเชิงนามธรรมของตำราที่นำเสนอกฎเหล่านี้ด้วย
สำหรับคำว่า หลักภาษา แม้จะมีความหมายเดียวกันกับคำว่าไวยากรณ์ แต่จะใช้เรียกกับภาษาไทยและภาษาไทยใต้เท่านั้น
การศึกษาทฤษฎีทางไวยากรณ์เป็นที่สนใจของนักปรัชญา นักมานุษยวิทยา นักจิตวิทยา และนักวิเคราะห์ทางวรรณกรรมมาหลายศตวรรษ ทุกวันนี้ ไวยากรณ์เป็นสาขาหนึ่งในวิชาภาษาศาสตร์ แต่ยังคงมีความสัมพันธ์ใกล้ชิดกับสาขาอื่น ๆ แต่โดยส่วนใหญ่แล้ว พัฒนาการของทฤษฎีไวยากรณ์นั้นมีผลเพียงเล็กน้อยแต่ตัวเนื้อหาของไวยากรณ์ในสถานศึกษาทั่วไป สำหรับคนส่วนใหญ่ มักจะเข้าใจว่าไวยากรณ์หมายถึงกฎที่เราจะต้องทราบเพื่อจะพูดหรือเขียนได้อย่างถูกต้อง

**ดูเพิ่ม**
 วากยสัมพันธ์ (syntax)- ศัพทมูลวิทยา (etymology)- นิรุกติศาสตร์ (philology)- ภาษาศาสตร์ (linguistics)
เมาริตส์ กอร์เนลิส แอ็ชเชอร์

เมาริตส์ กอร์เนลิส แอ็ชเชอร์ (Maurits Cornelis Escher หรือ M.C. Escher) เกิดเมื่อวันที่ 17 มิถุนายน ค.ศ. 1898 ที่เมืองเลววาร์เดิน (Leeuwarden) ประเทศเนเธอร์แลนด์ ถึงแก่กรรม 27 มีนาคม ค.ศ. 1972 เป็นศิลปินสาขาเลขนศิลป์ ผู้มีผลงานที่ใช้หลักการทางเรขาคณิต ไม่ว่าจะเป็นรูปทรง มิติ ภาพลวงตา และเทสเซลเลชัน ถึงแม้ว่าเขาจะมีความรู้ทางคณิตศาสตร์ไม่มากนักก็ตาม

**ประวัติ**
แอ็ชเชอร์เริ่มต้นศึกษาขั้นต้นระดับประถมศึกษาและมัธยมศึกษาเช่นเดียวกับนักเรียนทั่วไป แต่เรียนได้ไม่ค่อยดีนัก เว้นแต่วิชาด้านทั้งดนตรีและงานช่าง ด้วยความเป็นศิลปินที่ประยุกต์แนวคิดคณิตศาสตร์ไว้ในผลงาน ทำให้ผู้คนส่วนมากเข้าใจว่าเขาเก่งทางคณิตศาสตร์ แต่ความจริงแล้วเขาแทบจะไม่เอาไหนเลย และจะว่าไปแล้ว วิชาอื่น ๆ ก็แย่พอกัน เขายอมรับว่า เขาเรียนทั้งคณิตศาสตร์และพีชคณิตได้ไม่ดี ส่วนเรขาคณิตนั้น แม้จะสร้างจินตนาการให้เขาในภายหลัง แต่เมื่อครั้งเรียนหนังสือก็เรียนได้ไม่ดีเช่นกัน 
แอ็ชเชอร์เข้าศึกษาสถาปัตยกรรม ที่โรงเรียนสถาปัตยกรรมและมัณฑนศิลป์ (ค.ศ. 1919 – 1922) ในเมืองฮาร์เลม เริ่มสนใจงานกราฟิกและการเดินทางท่องเที่ยวเพื่อสเกตช์ภาพทั่วยุโรปเป็นเวลาหลายปี ทำงานเป็นนักร่างแบบ วาดภาพประกอบหนังสือ นักออกแบบผ้าทอ และวาดจิตรกรรมฝาผนัง 
ผลงานเริ่มเด่นชัดเมื่อ เริ่มมีการทำภาพพิมพ์ขึ้น หลังปี ค.ศ. 1937 และเริ่มเบี่ยงเบนความสนใจจากสถาปัตยกรรมมายังภาพพิมพ์นับแต่นั้นมา โดยมีการใช้หลักทางเรขาคณิตเป็นแนวคิด ทั้งเรื่องของรูปทรง มิติ และภาพลวงตา  
แอ็ชเชอร์สมรสกับเยททา อูมีเคอร์ เมื่อปี ค.ศ. 1924 และอาศัยอยู่ในกรุงโรมประเทศอิตาลี กระทั่งปี ค.ศ. 1935 จากนั้น สถานการณ์ทางการเมืองทำให้ต้องย้ายไปยังสวิตเซอร์แลนด์ และต่อมาไปยังเบลเยียม ครั้นปี ค.ศ. 1941 ขณะเกิดสงครามโลกครั้งที่ 2 กองทัพเยอรมันยึดกรุงบรัสเซลส์ แอ็ชเชอร์จึงเดินทางกลับไปยังเนเธอร์แลนด์ และอาศัยในเมืองบาร์น (Baarn) และลาเริน (Laren) และทำงานที่นั่นกระทั่งเสียชีวิตเมื่อวันที่ 27 มีนาคม ค.ศ. 1972 เมื่ออายุได้ 74 ปี

**ผลงานที่มีชื่อเสียง**
 Self-Portrait, 1929- Hand with Reflecting Sphere, 1935- Development I, 1937- Three Spheres II, 1946- High and Low, 1947  - Another World II, 1947- Eye, 1948- Contrast (Order and Chaos), 1950- Puddle, 1952- Reality, 1953- Print Gallery, 1956- Smaller and Smaller, 1956 - Whirlpools, 1957 - Belvedere, 1958- Circle Limit III, 1959 - Circle Limit IV (Heaven and Hell), 1960 - Waterfall , 1961- Möbius Strip I, 1961 - Möbius Strip II, 1963 - Knots, 1965- Metamorphosis III, 1967-8 - Snakes, 1969

**แหล่งข้อมูลอื่น**
   เว็บไซต์อย่างเป็นทางการ date=2011-02-25 
1972
หมวดหมู่:จิตรกรชาวดัตช์
หมวดหมู่:บุคคลจากจังหวัดฟรีสลันด์
วิกิพีเดีย:วันนี้ในอดีต/10 สิงหาคม

10 สิงหาคม: วันเอกราชในเอกวาดอร์ (พ.ศ. 2352)- พ.ศ. 2218 (ค.ศ. 1675) – วางศิลาฤกษ์หอดูดาวหลวงเกรนิช ในเกรนิช กรุงลอนดอน ปัจจุบันเป็นฐานของเมริเดียนแรก- พ.ศ. 2336 (ค.ศ. 1793) – ลูฟวร์ พิพิธภัณฑ์ศิลปะที่มีผู้เยี่ยมชมมากที่สุดในโลก เปิดอย่างเป็นทางการในกรุงปารีส- พ.ศ. 2389 (ค.ศ. 1846) – รัฐสภาสหรัฐจัดตั้งสถาบันสมิธโซเนียน สถาบันการศึกษาและการวิจัย พร้อมพิพิธภัณฑ์อื่นที่เกี่ยวข้อง ในกรุงวอชิงตัน ดี.ซี. - พ.ศ. 2456 (ค.ศ. 1913) – ผู้แทนจากบัลแกเรีย โรมาเนีย เซอร์เบีย มอนเตเนโกร และกรีซ ลงนามสนธิสัญญาบูคาเรสต์ ยุติสงครามบอลข่านครั้งที่สอง- พ.ศ. 2518 (ค.ศ. 1975) – ธรรมนูญ เทียนเงิน (ในภาพ) ได้รับเลือกตั้งเป็นผู้ว่าราชการกรุงเทพมหานครในการเลือกตั้งครั้งแรก
ดูเพิ่ม: 9 สิงหาคม – 10 สิงหาคม – 11 สิงหาคม
จดหมายเหตุ – รายชื่อบทความวันนี้ในอดีต
คอเคซัส

คอเคซัส (Caucasus) หรือ คอเคเชีย (Caucasia) เป็นภูมิภาคระหว่างทะเลดำกับทะเลแคสเปียน ประกอบด้วยประเทศอาร์มีเนีย, อาเซอร์ไบจาน, จอร์เจีย และส่วนหนึ่งของรัสเซียตอนใต้ เทือกเขาคอเคซัสเคยเป็นสิ่งกีดขวางทางธรรมชาติระหว่างยุโรปตะวันออกกับเอเชียตะวันตก
ยอดเขาเอลบรุสในประเทศรัสเซีย เป็นภูเขาที่สูงที่สุดในทวีปยุโรป ตั้งอยู่ในคอเคซัสตะวันตก ส่วนทางใต้คือคอเคซัสน้อยที่รวมที่ราบสูง Javakheti และที่ราบสูงอาร์มีเนีย มีพื้นที่บางส่วนอยู่ในประเทศตุรกี
ภูมิภาคนี้เป็นที่รู้จักจากการมีความหลากหลายทางภาษาศาสตร์: นอกจากภาษากลุ่มอินโด-ยูโรเปียนและเตอร์กิกแล้ว ตระกูลของภาษาคอเคซัสใต้, คอเคซัสตะวันตกเฉียงเหนือ และคอเคซัสตะวันออกเฉียงเหนือเป็นภาษาพื้นเมืองในพื้นที่นี้ด้วย

**อ้างอิง**

**แหล่งข้อมูลอื่น**
หมวดหมู่:ยุโรปตะวันออก
หมวดหมู่:ตะวันออกกลาง
หมวดหมู่:ภูมิภาคในทวีปเอเชีย
หมวดหมู่:ภูมิภาคในทวีปยุโรป
ประเทศเคนยา

เคนยา (อังกฤษและKenya) หรือชื่อทางการคือ สาธารณรัฐเคนยา (Republic of Kenya; Jamhuri ya Kenya) เป็นประเทศในแอฟริกาตะวันออก มีอาณาเขตจรดประเทศเอธิโอเปีย (ทางเหนือ) ประเทศโซมาเลีย (ทางตะวันออกเฉียงเหนือ) ประเทศแทนซาเนีย (ทางใต้) ประเทศยูกันดา (ทางตะวันตก) ประเทศเซาท์ซูดานและทะเลสาบวิกตอเรีย (ทางตะวันตกเฉียงเหนือ) และมหาสมุทรอินเดีย มีเมืองหลวงและเมืองใหญ่ที่สุดคือ ไนโรบี

**เศรษฐกิจ**
เคนยาเป็นจุดยุทธศาสตร์ทางเศรษฐกิจที่สำคัญในภูมิภาคแอฟริกาตะวันออก มีเครือข่ายการเชื่อมโยงการคมนาคมที่ดี มีท่าเรือสำคัญที่เมืองมอมบาซา เป็นแหล่งวัตถุดิบอัญมณีที่สำคัญอีกประเทศหนึ่งสำหรับอุตสาหกรรมเครื่องประดับและอัญมณีของไทย และยังมีแหล่งพลอยที่สำคัญหลายชนิด นอกจากนี้ เคนยายังเป็นประเทศผู้ส่งออกไม้ตัดดอกรายใหญ่อีกด้วย
ภาคอุตสาหกรรม การท่องเที่ยวเป็นอุตสาหกรรมที่ทำรายได้ให้ประเทศมากที่สุด
ภาคเกษตรกรรม ภาคเกษตรกรรมของเคนยาเป็นกิจกรรมทางเศรษฐกิจที่ใหญ่ที่สุดของประเทศ
ทรัพยากรธรรมชาติ ทองคำ หินปูนขาว แร่เกลือ เพชรพลอย โซดาแอช แมกนีไซท์
อุตสาหกรรมสำคัญ ซีเมนต์ อุตสาหกรรมแปรรูปอาหาร การท่องเที่ยวผลิตภัณฑ์ปิโตรเลียม และอุตสาหกรรมผลิตสินค้าอุปโภคต่าง ๆ
รายได้ที่สำคัญ รายได้จากภาคเกษตรกรรมเป็นรายได้ที่นำเงินตราต่างประเทศเป็นอันดับหนึ่ง

**การคมนาคม**
มีการสร้างทางรถไฟเชื่อมระหว่างประเทศยูกานดาและเคนยา  แต่ในหมู่บ้านต่าง ๆ ที่อยู่ห่างไกล การเดินทางระหว่างหมู่บ้านยังขาดความสะดวกสบาย เนื่องจากเป็นถนนลูกรัง ต่อมารัฐบาลเคนยาได้สร้างเครือข่ายโทรศัพท์เคลื่อนที่ให้ครอบคลุมทั้งประเทศ  ส่งผลให้เศรษฐกิจในหมู่บ้านต่าง ๆ ดีขึ้น

**ความสัมพันธ์ระหว่างประเทศไทย**
สายการบินเคนย่าแอร์เวย์ทำการบินมายังกรุงเทพ ตั้งแต่ปี 2546 ถึง ปัจจุบัน รวม 21 ปี แม้จะเลิกบินบ้างในช่วงมีการแพร่ระบาดของไวรัสโควิด

**อ้างอิง**

**แหล่งข้อมูลอื่น**
 รัฐบาล-  Government of Kenya date=2014-01-18  Official site.-  Government Spokesperson date=2008-10-22  Office of the Government Spokesperson of the Republic of Kenya.-  Kenya Law Reports Kenyan Legislation, Case Law, Official Gazette Notices and legal Info.-  State House Kenya date=2008-11-05  Official site State House, Kenya.-  Chief of State and Cabinet Members date=2009-10-26 
 ข้อมูลทั่วไป-  Country Profile from BBC News-  Republic of Kenya/http://www.kenya.go.ke/ General Info date=2009-08-31 -  Kenya from the Encyclopædia Britannica-  Country Profile from New Internationalist- Kenya-  Kenya date=2009-10-24  from UCB Libraries GovPubs- Regional/Africa/Kenya- cite web|title=Kenya|url=http://reliefweb.int/taxonomy/term/131|work=Countries + Disasters|publisher=ReliefWeb- Kenya- Kenya-  Key Development Forecasts for Kenya from International Futures
 ประวัติศาสตร์-  1911 Encyclopædia Britannica on the Kenya Colony-  1911 Encyclopædia Britannica on the 1908 Demarcation of the Ethiopian-Kenyan Border
 สื่อสารมวลชน-  Kenya news media list from Stanford University-  Kenya Video news  date=2013-01-21  aggregated from all Kenya Media Houses
 การศึกษา
 ด้านการท่องเที่ยว-  Kenya Tourist Board (Magical Kenya) official travel and tourism guide- *  KTN Live TV  date=2012-12-17  Watch Online Kenyan Live TV with Music, News, Comedy, Movies and Interviews- Kenya

ค
หมวดหมู่:ประเทศในทวีปแอฟริกา
หมวดหมู่:อดีตอาณานิคมของอังกฤษ
หมวดหมู่:รัฐและดินแดนที่ก่อตั้งในปี พ.ศ. 2506
ใบหน้าบนดาวอังคาร

ภาพใบหน้าบนดาวอังคาร ถ่ายโดยยานไวกิ้ง
ใบหน้าบนดาวอังคาร (Face on Mars) เป็นรูปร่างของพื้นผิวขนาดยาวประมาณ 3 ก.ม.และกว้างประมาณ 1.5 ก.ม. ที่ตั้งอยู่ที่บริเวณที่เรียกว่าไซโดเนียบนดาวอังคารซึ่งอยู่เหนือเส้นศูนย์สูตรประมาณ 10 องศา
ภาพนี้ถูกถ่ายครั้งแรกโดยยานไวกิ้ง 1 เมื่อ 25 กรกฎาคม ค.ศ. 1976 ในวงโคจรดาวอังคารและถูกนำมาเผยแพร่โดยนาซาในอีกหกวันต่อมา
เมื่อภาพนี้ถูกเผยแพร่ออกไป เกิดเป็นกระแสมากมาย เช่น บ้างก็ว่าเป็นอารายธรรมของมนุษย์ดาวอังคาร แต่บ้างก็เชื่อว่า เป็นภูเขาบนดาวอังคารที่ถูกแสงและเงาตกกระทบกันพอดีจึงทำให้ดูคล้ายใบหน้ามนุษย์
แต่ความจริงแล้วภาพนี้แท้จริงเป็นแพริโดเลียประการหนึ่ง ที่ทำให้มองว่าคล้ายใบหน้ามนุษย์ ซึ่งที่จริงเป็นแสงและเงาที่ตกกระกันบนภูเขาของดาวอังคาร เมื่อถ่ายอีกครั้ง ณ สถานที่เดิมก็ไม่ปรากฏภาพในลักษณะเช่นนี้อีก

**อ้างอิง**
หมวดหมู่:ดาวอังคาร
หมวดหมู่:ข่าวลือ
วิกิพีเดีย:วันนี้ในอดีต/11 สิงหาคม

11 สิงหาคม: วันเอกราชในชาด (พ.ศ. 2503)- พ.ศ. 2329 (ค.ศ. 1786) – ฟรานซิส ไลต์ ก่อตั้งเมือง จอร์จทาวน์ เป็นนิคมอังกฤษแรกในเอเชียตะวันออกเฉียงใต้ และปัจจุบันเป็นเมืองหลวงของรัฐปีนัง ประเทศมาเลเซีย- พ.ศ. 2462 (ค.ศ. 1919) – สาธารณรัฐไวมาร์ลงมติยอมรับรัฐธรรมนูญและสถาปนารัฐประชาธิปไตยเสรีนิยมขึ้นในเยอรมนี- พ.ศ. 2522 (ค.ศ. 1979) – เครื่องบินโดยสารของสายการบินแอโรฟลอตสองลำชนกันกลางอากาศใกล้กับเมืองดนีปรอดแซร์ฌึนสก์ในโซเวียตยูเครน เป็นผลให้ผู้โดยสารและลูกเรือรวม 178 รายบนทั้งสองอากาศยานเสียชีวิต- พ.ศ. 2495 (ค.ศ. 1952) – สมเด็จพระราชาธิบดีฮุสเซน (ในภาพ) ขึ้นสืบราชบัลลังก์จอร์แดนต่อจากพระบิดา สมเด็จพระเจ้าเฏาะลาล ซึ่งทรงถูกบังคับสละราชบัลลังก์เพราะประชวรด้วยโรคทางจิตเวช - พ.ศ. 2555 (ค.ศ. 2012) – มีผู้เสียชีวิตอย่างน้อย 306 ราย และบาดเจ็บมากกว่า 3,000 คนในเหตุแผ่นดินไหวสองครั้งต่อกันใกล้กับแทบรีซ ประเทศอิหร่าน
ดูเพิ่ม: 10 สิงหาคม – 11 สิงหาคม – 12 สิงหาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/12 สิงหาคม

12 สิงหาคม: วันแม่แห่งชาติในไทย- พ.ศ. 513 (30 ปีก่อน ค.ศ.) – คลีโอพัตรา พระมหากษัตริย์พระองค์สุดท้ายแห่งราชวงศ์ทอเลมีแห่งอียิปต์ ทรงปลงพระชนม์พระองค์เอง- พ.ศ. 2394 (ค.ศ. 1851) – ไอแซก ซิงเกอร์ นักประดิษฐ์ชาวอเมริกัน ได้รับสิทธิบัตรจักรเย็บผ้า- พ.ศ. 2426 (ค.ศ. 1883) – ควากกา (ในภาพ) ซึ่งเป็นสปีชีส์ย่อยของม้าลายธรรมดา ตัวสุดท้ายของโลกเท่าที่ทราบล้มในสวนสัตว์อาร์ติส มากิสตรา ในอัมสเตอร์ดัม- พ.ศ. 2528 (ค.ศ. 1985) – เจแปนแอร์ไลน์ เที่ยวบินที่ 123 บรรทุกผู้โดยสาร 524 คน ชนสันเขาทะกะมะงะฮะระในจังหวัดกุมมะ ประเทศญี่ปุ่น ทำให้มีผู้เสียชีวิต 520 คน นับเป็นพิบัติภัยทางการบินที่มีผู้เสียชีวิตมากที่สุดในอากาศยานลำเดียว- พ.ศ. 2533 (ค.ศ. 1990) – ซู เฮนดริกสัน นักบรรพชีวินวิทยาชาวอเมริกัน ค้นพบซากดึกดำบรรพ์ที่สมบูรณ์ที่สุดของไทแรนโนซอรัสในรัฐเซาท์ดาโคตา 
ดูเพิ่ม: 11 สิงหาคม – 12 สิงหาคม – 13 สิงหาคม
จดหมายเหตุ – รายชื่อบทความวันนี้ในอดีต
กะเพราควาย

กะเพราควาย, โหระพาช้าง หรือ ใบยี่หร่า (Ocimum gratissimum) เป็นพืชในวงศ์กะเพรา มีแหล่งกำเนิดในเอเชียใต้และเอเชียตะวันออกเฉียงใต้ เรียกตามถิ่นว่า Indian tree basil สำหรับสายพันธุ์อินเดีย และ South-East Asian tree basil สำหรับสายพันธุ์เอเชียตะวันออกเฉียงใต้ กลิ่นหอมฉุนจัด นิยมใช้มากในอาหารไทยปักษ์ใต้ ทางภาคใต้เรียกใบราใส่ในแกง เช่น แกงพริกปลาดุก

**แหล่งเพาะปลูกเชิงการค้า**
ใบยี่หร่าเป็นพืชที่หลายคนไม่ค่อยให้ความสนใจมากนัก จึงมีแหล่งปลูกทั่วประเทศเพียง 18 ไร่เท่านั้น แต่ยังให้ผลผลิตสูงถึงราว 24 ตันต่อปี

**อ้างอิง**
 บัญชีแนบท้ายประกาศกรมวิชาการเกษตร เรื่อง ทะเบียนพันธุ์พืชในประเทศไทย- แหล่งผลิตผักพื้นบ้านเชิงการค้า พ.ศ. 2545 กรมวิชาการเกษตร- สำนักงานข้อมูลสมุนไพร คณะเภสัชศาสตร์ มหาวิทยาลัยมหิดล  www.medplant.mahidol.ac.th- โครงการสำนึกรักบ้านเกิด  www.rakbankerd.com- กรมส่งเสริมการส่งออก  www.depthai.go.th date=2012-09-05 - กรมส่งเสริมการเกษตร  www.doae.go.th- Gernot Katzer’s Spice Pages  www.uni-graz.at/%7Ekatzer/engl/index.html date=2006-11-23 

**แหล่งข้อมูลอื่น**
หมวดหมู่:พืชสกุลกะเพรา-โหระพา
หมวดหมู่:สมุนไพร
หมวดหมู่:ผัก
คราม (พืช)

คราม  Indigofera tinctoria อยู่ในวงศ์ Leguminosae เป็นไม้พื้นเมืองในเอเชีย เป็นไม้พุ่มขนาดเล็ก ฝักตรงหรือโค้งงอเล็กน้อย ใบประกอบแบบขนนก ดอกช่อ ใช้ทำสีย้อม ต้นครามมีกลูโคไซด์อินดิแคน เมื่อนำต้นไปแช่น้ำ สารน้ถูกเปลี่ยนเป็นอินดอกซิลและเมื่อถูกอากาศจะถูกเปลี่ยนเป็นอินดิโก-บลู ให้สีคราม ใช้เป็นยารักษาอาการทางประสาท บรรเทาอาการปวดแผลที่เกิดในบริเวณเยื่ออ่อน 
คนสมัยโบราณนิยมนำกิ่งครามทั้งใบมาแช่น้ำด่าง เพื่อหมักเอาน้ำคราม มาย้อมผ้า สีที่ได้คือสีน้ำเงินเข้ม เรียกว่า สีคราม นั่นเอง แต่ต้องย้อมซ้ำหลายครั้ง ครั้งแรก ๆ อาจได้เป็นสีฟ้าเข้ม ในการหมักนั้นมีกรรมวิธีที่เรียกว่าการ 'เลี้ยงคราม' หากทำไม่ถูกขั้นตอน ครามจะไม่ให้สี เรียกว่า 'ตาย' น้ำสีที่ยังไม่สมบูรณ์จะเห็นเป็นสีเขียวเข้ม เมื่อโดนอากาศ จะเข้มขึ้นจนเป็นสีน้ำเงิน ถึงสีครามในที่สุด ชาวอีสานเรียกสีครามว่าสีนิล สีหม้อ หรือสีหม้อนิล ชาวอีสานตอนบนนิยมนำไปย้อมผ้า และมัดเป็นลาย เรียกว่า ผ้าย้อมคราม แหล่งผลิตผ้าทอมือย้อมครามที่มีคุณภาพมากที่สุดแห่งหนึ่งคือจังหวัดสกลนครเนื่องจากเป็นภูมิปัญญาท้องถิ่นของชาวผู้ไทและมีการต่อยอด ออกแบบสีและลวดลายให้มีความปราณีตสวยงาม

**อ้างอิง**
หมวดหมู่:สกุลคราม
หมวดหมู่:พืชให้สีย้อม
หมวดหมู่:สมุนไพร
ภาษาฮิตไทต์

ภาษาฮิตไทต์ (Hittite language) จัดเป็นภาษาที่สำคัญที่สุดภาษาหนึ่งในบรรดาภาษากลุ่มอินโด-ยูโรเปียนหรืออินเดีย-ยุโรป ในอานาโตเลีย อยู่ในกลุ่มย่อยภาษาอินโด-ฮิตไทต์ จัดเป็นภาษาที่ตายแล้ว มีความสัมพันธ์ใกล้ชิดกับภาษาลูเวีย ภาษาลิเดีย ภาษาไลเซีย และภาษาปาลา เคยใช้พูดโดยชาวฮิตไทต์ กลุ่มชนที่สร้างจักรวรรดิฮิตไทต์มีศูนย์กลางอยู่ที่เมืองฮัตตูซาสในอานาโตเลียภาคกลางตอนเหนือ (ตุรกีปัจจุบัน) ภาษานี้ใช้พูดในช่วง 1,057 – 557 ปีก่อนพุทธศักราช มีหลักฐานแสดงว่าภาษาฮิตไทต์และภาษาที่เกี่ยวข้องได้ใช้พูดต่อมาอีก 200 -300 ปีหลังจากการล่มสลายของจักรวรรดิฮิตไทต์ ภาษาฮิตไทต์จัดเป็นภาษาตระกูลอินโด-ยุโรเปียนรุ่นแรกๆ นักภาษาศาสตร์ส่วนใหญ่จัดให้เป็นภาษาที่สืบทอดมาจากภาษาอินโด-ยุโรเปียนดั้งเดิมและเป็นพี่น้องกับภาษาตระกูลอินโด-ยุโรเปียนในสมัยโบราณ

**ประวัติ**
หลักฐานภาษาฮิตไทต์ที่รู้จักในเบื้องต้น มาจากจารึกอักษรรูปลิ่มประมาณ 25,000 แผ่น หรือเศษจารึก ที่ยังคงเก็บรักษาอยู่ในหอจดหมายเหตุเมืองโบอาซเกย (Boğazköy) ในประเทศตุรกี เรียกว่า จารึกฮิตไทต์ ส่วนใหญ่จะอยู่ในช่วงจักรวรรดิฮิตไทต์ (ประมาณ 957-647 ปีก่อนพุทธศักราช) และเป็นเรื่องเกี่ยวกับศาสนา และเรื่องอื่นๆ ส่วนจารึกภาษาฮิตไทต์โบราณ (ประมาณ 1650-1595 ปีก่อนคริสตกาล) นั้น ยังมีการเก็บเป็นสำเนาไว้จากสมัยจักรวรรดิ และถือเป็นจารึกที่เก่าแก่ที่สุดในตระกูลภาษาอินเดียยุโรปที่เคยพบมา
นักภาษาตะวันออกศึกษา ชื่อเบดริช โฮรซนี (Bedrich Hrozny)ได้สรุปไว้เมื่อปี พ.ศ. 2458 ว่า ฮิตไทต์เป็นภาษาในกลุ่มตระกูลอินเดียยุโรป เพราะมีการลงวิภัตติปัจจัย ของทั้งคำนามและกริยา ที่คล้ายกันกับภาษาในตระกูลเดียวกันนี้ในสมัยต้น ๆ ภาษาฮิตไทต์นี้ให้ข้อมูลที่สำคัญมากเกี่ยวกับระบบเสียงของภาษาในตระกูลนี้

**ไวยากรณ์**
ภาษาฮิตไทต์ไม่มีลักษณะทางไวยากรณ์หลายอย่างที่พบในภาษาตระกูลอินโด-ยุโรเปียนสมัยโบราณอื่น ๆ เช่น ภาษาลิทัวเนีย ภาษาสันสกฤต และภาษากรีก คำนามมี 8 การกคือ ประธาน การเรียกขาน กรรมตรง ความเป็นเจ้าของ กรรมรอง-สถานที่ เครื่องมือ คำนามและ alative จากหลักฐานเท่าที่มีอยู่พบว่ามีการใช้การกกับนามพหูพจน์น้อยกว่านามเอกพจน์ และในระยะท้าย ๆ พบว่าการใช้การกกับนามพหูพจน์ได้สูญหายไป นามแบ่งเป็นสองเพศคือสามัญกับเป็นกลางและมีสองจำนวนคือเอกพจน์กับพหูพจน์ 
คำกริยาผันตามระดับของคำกริยาสองแบบคือการเชื่อมต่อกับ mi- และ hi- รูปการกระทำมีสองแบบคือประธานกระทำและประธานถูกกระทำ มีสองมาลาคือ ชี้เฉพาะและคำสั่ง กาลมีสองแบบคือปัจจุบันและอดีต มีรูปนามกริยาสองแบบคือนามกริยาและรูปอนุภาค การเรียงประโยคเป็นแบบเดียวกับภาษากลุ่มอานาโตเลียอื่น ๆ โดยทั่วไป การเริ่มต้นประโยคหรือวลีจะใช้อนุภาคเชื่อมประโยคหรืออื่น ๆ ในรูปนำหน้าหรือรูปหัวข้อซึ่งเป็นห่วงโซ่ที่ผูกแต่ละประโยคเข้าด้วยกัน
ฮิตตไต์
ฮิตตไต์